Datum: 25.7.2019

Številka: 43N190038

**RAZPISNA DOKUMENTACIJA**

**ZA ODDAJO JAVNEGA NAROČILA ZA NAKUP RABLJENEGA OSEBNEGA AVTOMOBILA**

KAZALO

[1. NAROČNIK 3](#_Toc15026132)

[2. OZNAKA IN PREDMET JAVNEGA NAROČILA 3](#_Toc15026133)

[3. NAČIN ODDAJE JAVNEGA NAROČILA 3](#_Toc15026134)

[4. rOK IN NAČIN PREDLOŽITVE PONUDBE 3](#_Toc15026135)

[5. ČAS IN KRAJ ODPIRANJA PONUDB 4](#_Toc15026136)

[6. PRAVNA PODLAGA 4](#_Toc15026137)

[7. TEMELJNA PRAVILA za dostop, obvestila in pojasnila v zvezi z razpisno dokumentacijo 4](#_Toc15026138)

[7.1 dostop do razpisne dokumentacije 4](#_Toc15026139)

[7.2 obvestila in pojasnila v zvezi z razpisno dokumentacijo 4](#_Toc15026140)

[8. SESTAVA RAZPISNE DOKUMENTACIJE 4](#_Toc15026141)

[9. ugotavljanje sposobnosti 5](#_Toc15026142)

[9.1 ugotavljanje sposobnosti za sodelovanje v postopku oddaje javnega naročila in dokazila 5](#_Toc15026143)

[9.1.1 Razlogi za izključitev 6](#_Toc15026144)

[10. merila 7](#_Toc15026145)

[11. ponudba 8](#_Toc15026146)

[11.1 ponudbena dokumentacija 8](#_Toc15026147)

[11.2 sestavljanje ponudbe 8](#_Toc15026148)

[11.2.1 Obrazec »Izjava za ponudnika« 8](#_Toc15026149)

[11.2.2 Obrazec »Predračun« 8](#_Toc15026150)

[11.2.3 Drugi dokumenti ponudbe 9](#_Toc15026151)

[11.2.4 Obrazec »Prijava« 9](#_Toc15026152)

[11.2.5 Obrazec »Izjava za ostale gospodarske subjekte v ponudbi« 9](#_Toc15026153)

[11.3 druga določila za pripravo ponudbe 9](#_Toc15026154)

[11.3.1 Skupna ponudba 9](#_Toc15026155)

[11.3.2 Variantne ponudbe 10](#_Toc15026156)

[11.3.3 Jezik ponudbe 10](#_Toc15026157)

[11.3.4 Priprava in oddaja ponudbe v sistemu e-JN 10](#_Toc15026158)

[11.3.5 Veljavnost ponudbe 10](#_Toc15026159)

[11.3.6 Stroški ponudbe 10](#_Toc15026160)

[11.3.7 Protikorupcijsko določilo 10](#_Toc15026161)

[12. obvestilo o odločitvi o oddaji naročila 10](#_Toc15026162)

[13. odstop od izvedbe javnega naročila 10](#_Toc15026163)

[14. pogodba 11](#_Toc15026164)

[15. pravno varstvo 11](#_Toc15026165)

# NAROČNIK

To naročilo izvaja Znanstvenoraziskovalni center Slovenske akademije znanosti in umetnosti(v nadaljevanju: naročnik).

Naročnik vabi vse zainteresirane ponudnike, da predložijo ponudbo, skladno z zahtevami iz razpisne dokumentacije.

# OZNAKA IN PREDMET JAVNEGA NAROČILA

Oznaka: 43N190038

Predmet: Nakup rabljenega osebnega avtomobila

Podrobnejša specifikacija naročila je razvidna iz Tehničnih specifikacij.

# NAČIN ODDAJE JAVNEGA NAROČILA

Za oddajo predmetnega naročila se v skladu s 47. členom Zakona o javnem naročanju (Uradni list RS, št. 91/15 in 14/18; v nadaljevanju ZJN-3) izvede postopek naročila male vrednosti.

Naročnik bo na podlagi pogojev in meril, določenih v razpisni dokumentaciji, izbral ponudnika, s katerim bo sklenil pogodbo.

# rOK IN NAČIN PREDLOŽITVE PONUDBE

Ponudniki morajo ponudbe predložiti v informacijski sistem e-JN na spletnem naslovu [https://ejn.gov.si/eJN2](https://ejn.gov.si/mojejn), v skladu s točko 3 dokumenta Navodila za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI (v nadaljevanju: Navodila za uporabo e-JN), ki je del te razpisne dokumentacije in objavljen na spletnem naslovu [https://ejn.gov.si/eJN2](https://ejn.gov.si/mojejn).

Ponudnik se mora pred oddajo ponudbe registrirati na spletnem naslovu [https://ejn.gov.si/eJN2](https://ejn.gov.si/mojejn), v skladu z Navodili za uporabo e-JN. Če je ponudnik že registriran v informacijski sistem e-JN, se v aplikacijo prijavi na istem naslovu.

Uporabnik ponudnika, ki je v informacijskem sistemu e-JN pooblaščen za oddajanje ponudb, ponudbo odda s klikom na gumb »Oddaj«. Informacijski sistem e-JN ob oddaji ponudb zabeleži identiteto uporabnika in čas oddaje ponudbe. Uporabnik z dejanjem oddaje ponudbe izkaže in izjavi voljo v imenu ponudnika oddati zavezujočo ponudbo (18. člen Obligacijskega zakonika[[1]](#footnote-1)). Z oddajo ponudbe je le-ta zavezujoča za čas, naveden v ponudbi, razen če jo uporabnik ponudnika umakne ali spremeni pred potekom roka za oddajo ponudb.

Ponudba se šteje za pravočasno oddano, če jo naročnik prejme preko sistema e-JN [https://ejn.gov.si/eJN2](https://ejn.gov.si/mojejn) najkasneje na dan in uro, kot je to določeno v obvestilu o naročilu objavljenem na portalu javnih naročil. Za oddano ponudbo se šteje ponudba, ki je v informacijskem sistemu e-JN označena s statusom »ODDANO«.

Ponudnik lahko do roka za oddajo ponudb svojo ponudbo umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, je naročniku v tem sistemu odprta zadnja oddana ponudba.

Po preteku roka za predložitev ponudb ponudbe ne bo več mogoče oddati.

Dostop do povezave za oddajo elektronske ponudbe v tem postopku javnega naročila je naveden v obvestilu o naročilu male vrednosti na portalu javnih naročil*.*

# ČAS IN KRAJ ODPIRANJA PONUDB

Odpiranje ponudb bo potekalo avtomatično v informacijskem sistemu e-JN na spletnem naslovu [https://ejn.gov.si/eJN2](https://ejn.gov.si/mojejn) ob uri in datumu, kot je to določeno v obvestilu o naročilu, objavljenem na portalu javnih naročil.

Odpiranje poteka tako, da informacijski sistem e-JN samodejno ob uri, ki je določena za javno odpiranje ponudb, prikaže podatke o ponudniku, o variantah, če so bile zahtevane oziroma dovoljene, ter omogoči dostop do .pdf dokumenta, ki ga ponudnik naloži v sistem e-JN pod razdelek »Predračun«. Javna objava se avtomatično zaključi po preteku 48 ur. Ponudniki, ki so oddali ponudbe, imajo te podatke v informacijskem sistemu e-JN na razpolago v razdelku »Zapisnik o odpiranju ponudb«.

# PRAVNA PODLAGA

Naročnik izvaja postopek oddaje javnega naročila na podlagi veljavnega zakona in podzakonskih aktov, ki urejajo javno naročanje, v skladu z veljavno zakonodajo, ki ureja področje javnih financ ter področje, ki je predmet javnega naročila.

# TEMELJNA PRAVILA za dostop, obvestila in pojasnila v zvezi z razpisno dokumentacijo

## dostop do razpisne dokumentacije

Razpisno dokumentacijo lahko ponudniki dobijo na portalu javnih naročil in na spletni strani naročnika, na naslovu https://www.zrc-sazu.si/sl/razpisi.

Odkupnine za razpisno dokumentacijo ni.

## obvestila in pojasnila v zvezi z razpisno dokumentacijo

Komunikacija s ponudniki o vprašanjih v zvezi z vsebino naročila in v zvezi s pripravo ponudbe poteka izključno preko portala javnih naročil.

Naročnik bo zahtevo za pojasnilo razpisne dokumentacije oziroma kakršnokoli drugo vprašanje v zvezi z naročilom štel kot pravočasno, v kolikor bo na portalu javnih naročil zastavljeno najkasneje do dneva in ure, kot je to določeno v obvestilu o naročilu, objavljenim na portalu javnih naročil. Na zahteve za pojasnila oziroma druga vprašanja v zvezi z naročilom, zastavljena po tem roku, naročnik ne bo odgovarjal.

Naročnik sme v skladu s 67. členom ZJN-3 spremeniti ali dopolniti razpisno dokumentacijo. Tovrstne spremembe in dopolnitve bo naročnik izdal v obliki dodatkov k razpisni dokumentaciji. Vsak dodatek k razpisni dokumentaciji postane sestavni del razpisne dokumentacije. Kot del razpisne dokumentacije štejejo tudi vprašanja in odgovori, objavljeni na portalu javnih naročil.

# SESTAVA RAZPISNE DOKUMENTACIJE

Razpisno dokumentacijo sestavljajo:

1. Navodilo gospodarskim subjektom za pripravo ponudbe,
2. Obrazec »Ponudba«
3. Tehnične specifikacije,
4. Obrazec »Prijava«,
5. Obrazec »Izjava za ponudnika«,
6. Obrazec »Izjava za ostale gospodarske subjekte v ponudbi«,
7. Obrazec »Predračun«
8. Vzorec pogodbe številka 43N190038.

# ugotavljanje sposobnosti

## ugotavljanje sposobnosti za sodelovanje v postopku oddaje javnega naročila in dokazila

Ponudnik mora izpolnjevati vse v tej točki navedene pogoje.

Ob predložitvi ponudbe bo naročnik namesto potrdil, ki jih izdajajo javni organi ali tretje osebe, kot predhodni dokaz gospodarskega subjekta v zvezi s točko 9.1.1 teh navodil, sprejel »Izjavo za ponudnika«.

Naročnik si pridružuje pravico, da v času pregleda ponudb in vse do podpisa pogodbe od gospodarskega subjekta lahko zahteva predložitev dokazil, ki izkazujejo izpolnjevanje zahtevanih pogojev, predložitev morebiti potrebnih pooblastil za preveritev izpolnjevanje zahtevanih pogojev oziroma podatkov, predložitev podatkov o naslovih, kjer je mogoče preveriti izpolnjevanje pogojev oziroma vse potrebno za pregled in preveritev ponudb.

Naročnik lahko pred oddajo javnega naročila od najugodnejšega gospodarskega subjekta zahteva, da predloži najnovejša dokazila (potrdila, izjave) kot dokaz neobstoja razlogov za izključitev iz točke 9.1.1 teh navodil gospodarskim subjektom.

Gospodarski subjekt lahko dokazila o neobstoju izključitvenih razlogov iz točke 9.1.1 teh navodil predloži tudi sam.

Obrazci izjav, ki jih mora predložiti gospodarski subjekt v ponudbi, so del razpisne dokumentacije. Izjave so lahko predložene na teh obrazcih ali na obrazcih gospodarskega subjekta, ki pa vsebinsko bistveno ne smejo odstopati od priloženih obrazcev. Izjave gospodarskega subjekta morajo biti pisne ter podpisane s strani gospodarskega subjekta. V kolikor gospodarski subjekt uporablja žig, se obrazci tudi žigosajo.

Naročnik si pridržuje pravico do preveritve verodostojnosti izjav oziroma potrdil pri podpisniku le-teh.

Če obstaja naročnikova zahteva, koliko stari so lahko dokumenti, ki jih gospodarski subjekt prilaga kot

dokazila, je to navedeno ob vsakem posameznem dokazilu. V kolikor ni navedeno ničesar, starost dokumenta ni pomembna, odražati pa mora zadnje stanje. Dokumenti morajo ne glede na določeno oziroma zahtevano največjo dopuščeno starost vedno odražati zadnje stanje. Začetek roka za starost dokumentov se šteje od dneva objave obvestila o naročilu na portalu javnih naročil, razen če ni pri posameznem dokazilu določeno drugače.

V kolikor gospodarski subjekt nima sedeža v Republiki Sloveniji in ne more pridobiti in predložiti zahtevanih dokumentov, ker država v kateri ima gospodarski subjekt svoj sedež ne izdaja takšnih dokumentov, jih je mogoče nadomestiti z zapriseženo izjavo, če pa ta v državi v kateri ima gospodarski subjekt svoj sedež ni predvidena, pa z izjavo določene osebe, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima gospodarski subjekt sedež.

Za skupne ponudbe je potrebno upoštevati še točko 11.3.1 (Skupna ponudba) te razpisne dokumentacije.

### Razlogi za izključitev

Naročnik bo izključil gospodarski subjekt v primeru obstoja kateregakoli od v tej točki navedenih primerov, in sicer:

1. Če pri preverjanju v skladu s 77., 79. in 80. členom ZJN-3 na katerikoli trenutek med postopkom ugotovi ali je drugače seznanjen, da je bila gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, izrečena pravnomočna sodba, ki ima elemente kaznivih dejanj iz prvega odstavka 75. člena ZJN-3 in od datuma izreka pravnomočne sodbe do trenutka preverjanja še ni preteklo pet let, v primerih, ko je v sodbi določeno daljše trajanje izključitve od pet let, pa če še ni preteklo obdobje, ki ga določa sodba. Ne glede na navedeno lahko gospodarski subjekt naročniku v skladu z devetim odstavkom in ob upoštevanju desetega odstavka 75. člena ZJN-3 predloži dokaze, da je sprejel zadostne ukrepe, s katerimi lahko dokaže svojo zanesljivost kljub obstoju tega izključitvenega razloga.

DOKAZILA: Izjava za ponudnika in Izjava za ostale gospodarske subjekte v ponudbi, če ponudnik v ponudbi prijavi sodelovanje drugih subjektov.

1. Če pri preverjanju v skladu s 77., 79. in 80. členom tega zakona ugotovi, da gospodarski subjekt na dan oddaje ponudbe ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost teh neplačanih zapadlih obveznosti na dan oddaje ponudbe ali prijave znaša 50 eurov ali več. Šteje se, da gospodarski subjekt ne izpolnjuje obveznosti iz prejšnjega stavka tudi, če na dan oddaje ponudbe ali prijave ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe ali prijave.

DOKAZILA: Izjava za ponudnika in Izjava za ostale gospodarske subjekte v ponudbi, če ponudnik v ponudbi prijavi sodelovanje drugih subjektov.

1. Če pri preverjanju ugotovi, da je gospodarski subjekt na dan, ko poteče rok za oddajo ponudb, izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami.

DOKAZILA: Izjava za ponudnika in Izjava za ostale gospodarske subjekte v ponudbi, če ponudnik v ponudbi prijavi sodelovanje drugih subjektov.

1. Če pri preverjanju ugotovi, da je v zadnjih treh letih pred potekom roka za oddajo ponudb pristojni organ Republike Slovenije ali druge države članice ali tretje države pri gospodarskem subjektu ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

DOKAZILA: Izjava za ponudnika in Izjava za ostale gospodarske subjekte v ponudbi, če ponudnik v ponudbi prijavi sodelovanje drugih subjektov.

Naročnik bo v skladu z osmim odstavkom 75. člena ZJN-3 iz postopka javnega naročanja kadarkoli v postopku izključil gospodarski subjekt (ponudnika, gospodarski subjekt v skupni ponudbi), če se izkaže, da pred ali med postopkom javnega naročanja ta subjekt, glede na storjena ali neizvedena dejanja, v enem od položajev iz točk od 9.1.1.1 do vključno 9.1.1.4 teh navodil.

# merila

Naročnik bo najugodnejšo ponudbo za izbral na podlagi ekonomsko najugodnejše ponudbe. Izbran bo ponudnik, ki bo ob izpolnjevanju pogojev iz te dokumentacije v zvezi z oddajo javnega naročila na podlagi meril za izbor ponudbe zbral največje število točk.

Pri ocenjevanju ponudb bo naročnik upošteval dve merili. Prejete točke se bodo zaokrožile na eno decimalno mesto.

|  |  |  |
| --- | --- | --- |
|  | MERILO | UTEŽ |
| A. | Ponudbena cena | 90 |
| B. | Dobavni rok | 10 |

A. Ponudbena cena za avtomobil

To merilo zajema končno ceno za avtomobil v obrazcu »Predračun«. Število točk, ki jih ponudba ocenjevanega ponudnika prejme, bo naročnik izračunal po naslednji formuli:

$$T\left(cena\right)=\frac{C\left(najnižja\right)}{C\left(ocenjevana\right)} x 90$$

pri čemer je:

T(cena) – število točk, ki jih prejme ocenjevana ponudba

C (najnižja) – najnižja ponudbena cena

C (ocenjevana) – ponudbena cena za avtomobil

Upošteva se ponudbena cena, navedena v obrazcu »Predračun«. Ponudba z najnižjo ceno po tem merilu prejme 90 točk, ostale ponudbe prejmejo sorazmerno manjše število točk, izračunano na podlagi zgornje formule.

B. Dobavni rok

To merilo zajema dobavni rok avtomobila. Upošteva se dobavni rok, naveden v obrazcu »Predračun«. Na podlagi navedenega merila lahko ponudnik prejme največ 10 točk. Število točk se določi na sledeč način:

|  |  |
| --- | --- |
| DOBAVNI ROK | ŠT. TOČK |
| dobavni rok do 20 dni | 0 |
| dobavni rok do 10 dni | 5 |
| dobavni rok do 5 dni | 10 |
|  |

Na podlagi seštevka doseženih točk po obeh merilih bo izbrana ponudba, ki bo dosegla največje skupno število točk. V primeru, da bosta dve ali več ponudb dosegli enako skupno število točk, bo kot najugodnejša izbrana tista, ki bo prej prispela v sistem za oddajo ponudb.

# ponudba

## ponudbena dokumentacija

Ponudbeno dokumentacijo sestavljajo naslednji dokumenti:

1. izpolnjen obrazec »Prijava«,
2. izpolnjen obrazec »Predračun«,
3. izpolnjen obrazec »Izjava za ponudnika«,
4. izpolnjen obrazec »Izjava za ostale gospodarske subjekte v ponudbi«.

Ponudnik, ki odda ponudbo, pod kazensko in materialno odgovornostjo jamči, da so vsi podatki in dokumenti, podani v ponudbi, resnični in da datoteke priloženih listin ustrezajo originalu. V nasprotnem primeru ponudnik naročniku odgovarja za vso škodo, ki mu je nastala.

Obrazci izjav, ki jih mora predložiti ponudnik, so del dokumentacije predmetnega naročila. Izjave so lahko predložene na teh obrazcih ali na ponudnikovih, ki pa vsebinsko bistveno ne smejo odstopati od priloženih obrazcev. Šteje se, da je s podpisom ponudbe podpisana vsa ponudbena dokumentacija, ki jo je ponudnik predložil v sistem e-JN. Za potrebe preverjanj v uradni evidenci morajo biti pooblastila podpisana lastnoročno ali elektronsko. Naročnik si pridržuje pravico do preveritve verodostojnosti izjav

oziroma potrdil pri podpisniku le-teh.

## sestavljanje ponudbe

### Obrazec »Izjava za ponudnika«

Ponudnik v obrazec »Izjava za ponudnika« vpiše zahtevane podatke. Obrazec »Izjava za ponudnika« predstavlja uradno izjavo ponudnika, da zanj ne obstajajo razlogi za izključitev in da izpolnjuje pogoje za sodelovanje, hkrati pa vključuje tudi uradno izjavo o tem, da bo ponudnik na zahtevo in brez odlašanja sposoben predložiti dokazila, ki dokazujejo neobstoj razlogov za izključitev oziroma izpolnjevanje pogojev za sodelovanje.

S podpisom te izjave ponudnik sprejema vse pogoje in druge zahteve iz razpisne dokumentacije tega postopka ter prevzema kazensko in materialno odgovornost, da so vsi podatki in dokumenti, podani v ponudbi, resnični in da elektronske verzije v informacijskem sistemu e-JN priloženih listin ustrezajo izvirniku.

S podpisom te izjave ponudnik daje soglasje, da lahko naročnik v zvezi z oddajo predmetnega javnega naročila pridobi podatke za preveritev ponudbe v skladu 89. členom ZJN-3 v enotnem informacijskem sistemu - eDosje iz devetega odstavka 77. člena ZJN-3.

Ponudnik, ki v sistemu e-JN oddaja ponudbo, lahko naloži podpisano »Izjavo za ponudnika« v pdf. obliki, ali jo le naloži in bo podpisana hkrati s podpisom ponudbe.

### Obrazec »Predračun«

Ponudnik mora izpolniti ponudbeni predračun. Končno ceno mora ponudnik zaokrožiti na največ 2 (dve) decimalni mesti. Če ponudnik v obrazec ne bo vpisal končne cene ali dobavnega roka, bo naročnik njegovo ponudbo označil kot nedopustno.

Ponudnik vpiše ceno za vozilo v EUR, ki zajema vse dajatve in davščine, popuste in stroške.

Ponudnik v informacijski sistem e-JN v razdelek »Predračun« predloži »Ponudbeni predračun« v .pdf

obliki. Na javnem odpiranju ponudb bo odprt dokument »Ponudbeni predračun«.

Naročnik v primeru, da ponudnik poleg cene, vpisane v »Ponudbenem predračunu« predloženem v informacijskem sistemu e-JN v razdelku »Predračun«, v ponudbeni dokumentaciji predloži dokumente z vpisanimi ponudbenimi cenami, teh vpisov ne bo upošteval in se bo štelo, da ponudnik ponuja ceno, kot bodo vpisana v »Ponudbenem predračunu« v sistemu e-JN.

Ponudnik vsebine ponudbenega predračuna, kot ga je predvidel naročnik, ne sme spreminjati. V primeru, da bo naročnik pri pregledu in ocenjevanju ponudb odkril očitne računske napake, bo ravnal skladno z 89. členom ZJN-3.

### Drugi dokumenti ponudbe

Ponudnik mora ostale dokumente ponudbene dokumentacije naložiti v informacijski sistem e-JN v razdelek »Drugi dokumenti«.

Dokumenti, ki se naložijo v razdelek »Drugi dokumenti« pa so (če se zahteva podpis) lahko podpisani kot \*.pdf dokument ali drug format, ki omogoča shranjevanje dokumenta (npr. \*.tif, \*.jpg), lahko pa so podpisani elektronsko in naloženi kot \*.pdf dokument.

### Obrazec »Prijava«

Gospodarski subjekt v obrazec »Prijava« vpiše zahtevane podatke ter ga naloži v obliki .pdf dokumenta v informacijski sistem e-JN v razdelek »Drugi dokumenti«. Navodila za izpolnjevanje so pri posamezni točki v samem obrazcu.

### Obrazec »Izjava za ostale gospodarske subjekte v ponudbi«

Če ponudnik v svoji ponudbi prijavlja še druge gospodarske subjekte, mora ponudnik za ostale sodelujoče, ki nastopajo v ponudbi, vpisati zahtevane podatke in v razdelek »Izjava – ostali sodelujoči« naložiti izpolnjeno izjavo za vsakega prijavljenega gospodarskega subjekta (fizično ali pravno osebo) posebej in jo naložiti v obliki .pdf dokumenta v informacijski sistem e-JN.

## druga določila za pripravo ponudbe

### Skupna ponudba

V primeru, da skupina gospodarskih subjektov predloži skupno ponudbo, mora vsak gospodarski subjekt izpolnjevati vse pogoje iz točke 9.1.1 teh navodil.

Vsi gospodarski subjekti v skupni ponudbi morajo podati dokumente, ki se nanašajo na dokazovanje navedenih pogojev, posamično.

V primeru, da skupina gospodarskih subjektov predloži skupno ponudbo, bo naročnik iz postopka javnega naročanja izločil skupno ponudbo, če se izkaže, da je katerikoli izmed skupnih gospodarskih subjektov pred ali med postopkom javnega naročanja glede na storjena ali neizvedena dejanja v enem izmed položajev iz točke 9.1.1 teh navodil. V kolikor bo katerikoli izmed skupnih gospodarskih subjektov v položaju in točke 9.1.1 teh navodil, bo naročnik ravnal v skladu z devetim, desetim in enajstim odstavkom 75. člena ZJN-3.

Obrazec »Prijava« podajo vsi gospodarski subjekti, ki nastopajo v skupni ponudbi, skupaj (en obrazec, podpisan s strani vsaj enega izmed gospodarskih subjektov, ki nastopajo v skupni ponudbi).

V primeru skupne ponudbe naj pravne osebe v obrazcu »Prijava« navedejo vse, ki bodo sodelovali v tej skupni ponudbi. Gospodarski subjekti, ki nastopajo v skupni ponudbi, lahko navedejo tudi eno izmed pravnih oseb, s katero bo naročnik komuniciral do sprejema odločitve o naročilu, v nasprotnem primeru bo naročnik vse dokumente naslavljal na vse gospodarske subjekte, ki bodo sodelovali v skupni ponudbi.

V primeru, da bo takšna skupina gospodarskih subjektov izbrana za izvedbo predmetnega naročila, bo naročnik lahko zahteval dogovor o skupni izvedbi naročila (na primer pogodbo o sodelovanju), v katerem bodo natančno opredeljene naloge in odgovornost posameznih gospodarskih subjektov za izvedbo naročila. Ne glede na to pa gospodarski subjekti odgovarjajo naročniku solidarno.

### Variantne ponudbe

Variantne ponudbe niso dopuščene.

### Jezik ponudbe

Postopek javnega naročanja poteka v slovenskem jeziku. Vsi dokumenti v zvezi s ponudbo morajo biti v slovenskem jeziku.

### Priprava in oddaja ponudbe v sistemu e-JN

Ponudnik ponudbeno dokumentacijo odda na način, da po registraciji oziroma prijavi v sistem e-JN na naslovu: https://ejn.gov.si/eJN2 pri predmetnem javnem naročilu izbere opcijo »Sodeluj na javnem naročilu«, s čimer se odpre stran za pripravo ponudbe. Po vnosu podatkov in dokumentov, podatke in dokumentacijo shrani v sistemu in jo odda s kvalificiranim elektronskim podpisom.

Podrobna navodila v zvezi z načinom priprave in oddaje ponudbe so navedena v Navodilih za uporabo e-JN, ki so del te dokumentacije javnega naročila in objavljena na spletnem naslovu https://ejn.gov.si/eJN2.

### Veljavnost ponudbe

Ponudba mora veljati do 30. 9. 2019.

V izjemnih okoliščinah bo naročnik lahko zahteval, da ponudniki podaljšajo čas veljavnosti ponudb za določeno dodatno obdobje.

### Stroški ponudbe

Vse stroške, povezane s pripravo in predložitvijo ponudbe, nosi ponudnik.

### Protikorupcijsko določilo

V postopku oddaje javnega naročila naročnik in ponudniki ne smejo pričenjati in izvajati dejanj, ki bi vnaprej določila izbor določene ponudbe, ali ki bi povzročila, da pogodba ne bi pričela veljati oziroma ne bi bila izpolnjena.

Vsakršno lobiranje v postopkih oddaje javnih naročil je prepovedano.

# obvestilo o odločitvi o oddaji naročila

Naročnik bo podpisano odločitev o oddaji naročila objavil na portalu javnih naročil. Odločitev se šteje za vročeno z dnem objave na portalu javnih naročil.

# odstop od izvedbe javnega naročila

Naročnik lahko na podlagi osmega odstavka 90. člena ZJN-3 po sprejemu odločitve o oddaji naročila do sklenitve pogodbe odstopi od izvedbe javnega naročila iz utemeljenih razlogov, da predmeta javnega naročila ne potrebujejo več ali da zanj nima zagotovljenih sredstev ali da se pri naročniku pojavi utemeljen sum, da je bila ali bi lahko bila vsebina pogodbe posledica storjenega kaznivega dejanja ali da so nastale druge izredne okoliščine, na katere naročnik ni mogel vplivati in jih predvideti ter zaradi katerih je postala izvedba javnega naročila z izbranim ponudnikom nemogoča. V tem primeru bo naročnik v svoji odločitvi in o razlogih, zaradi katerih odstopa od izvedbe javnega naročila, pisno obvestil ponudnike.

# pogodba

Pogodbo bo podpisal Znanstvenoraziskovalni center Slovenske akademije znanosti in umetnosti, ki ga zastopa prof. dr. Oto Luthar.

V skladu s šestim odstavkom 14. člena Zakona o integriteti in preprečevanju korupcije (Uradni list RS, št. 69/11-UPB2; v nadaljevanju ZIntPK) je dolžan izbrani ponudnik na poziv naročnika, pred podpisom pogodbe, predložiti izjavo ali podatke o udeležbi fizičnih in pravnih oseb v lastništvu kandidata, vključno z udeležbo tihih družbenikov v ter o gospodarskih subjektih za katere se glede na določbe zakona, ki ureja gospodarske družbe, šteje, da so povezane družbe s kandidatom. Če bo ponudnik predložil lažno izjavo oziroma bo dal neresnične podatke o navedenih dejstvih, bo to imelo za posledico ničnost pogodbe.

Izbrani ponudnik mora podpisati in vrniti naročniku pogodbo v roku 5 (petih) delovnih dni po prejemu s strani naročnika podpisane pogodbe.

Pogodba se bo pred podpisom vsebinsko prilagodila glede na to, ali bo izbrani ponudnik predložil skupno ponudbo, prijavil sodelovanje podizvajalcev in podobno.

# pravno varstvo

Zahtevek za revizijo, ki se nanaša na vsebino objave in/ali razpisno dokumentacijo se lahko vloži v desetih delovnih dneh od dneva objave obvestila o javnem naročilu ali obvestila o dodatnih informacijah, informacijah o nedokončanem postopku ali popravku, če se s tem obvestilom spreminjajo ali dopolnjujejo zahteve ali merila za izbor najugodnejšega ponudnika, pri čemer se lahko zahtevek za revizijo nanaša na spremenjeno, dopolnjeno ali pojasnjeno vsebino objave ali razpisne dokumentacije ali z njim neposredno povezano navedbo v prvotni objavi ali razpisni dokumentaciji. Zahtevka za revizijo ni dopustno vložiti po roku za prejem ponudb, razen če je rok za prejem ponudb krajši od desetih delovnih dni. V tem primeru se lahko zahtevek za revizijo vloži v desetih delovnih dneh od dneva objave obvestila o naročilu.

Takso v višini 2.000 eurov mora vlagatelj plačati na transakcijski račun Ministrstva za finance, številka SI56 0110 0100 0358 802, odprt pri Banki Slovenije, Slovenska 35, 1505 Ljubljana, Slovenija, SWIFT KODA: BSLJSI2X; IBAN:SI56011001000358802 – taksa za postopek revizije javnega naročanja.

Zahtevek za revizijo mora biti vložen pri Znanstvenoraziskovalni center Slovenske akademije znanosti in umetnosti, Novi trg 2, 1000 Ljubljana in sicer neposredno na tem naslovu ali po pošti priporočeno s povratnico.

 prof. dr. Oto Luthar

 direktor

1. [Obligacijski zakonik](http://pisrs.si/Pis.web/pregledPredpisa?id=ZAKO1263) (Uradni list RS, št. 97/07 – uradno prečiščeno besedilo, 64/16 – odl. US in 20/18 – OROZ631) [↑](#footnote-ref-1)